cyanic-selkie/wikianc huggingface dataset:
Ricky Martin
Enrique Martín Morales, kjend som Ricky Martin er ein puertoricansk popmusikar og skodespelar som oppnådde stor internasjonal merksemd og popularitet med hitsongar som «Livin' la Vida Loca», «She Bangs» og fleire album. Martin var fyrst medlem av gutegruppa Menudo og etter 1991 som soloartist.
I løpet av sin musikalske karriere har han selt over 60 millionar album over heile verda. Martin har fleire gongar blitt nominert til ein av dei «50 vakraste personane i verda» av blad som People magazine og spanskspråklege People en Español mellom 2000 og 2006.
Han grunnla den veldedige organisasjonen Ricky Martin Foundation (spansk Fundación Ricky Martin), som arbeider for levevilkåra til barn, i 1997.
I august 2008 blei Ricky Martin far til tvillinggutar ved hjelp av ei surrogatmor. Han stod i 2010 fram som homofil på den offisielle nettstaden sin.
Young Blood av Jerry Lee Lewis
Young Blood er eit studioalbum frå 1995 av Jerry Lee Lewis. Med seg på albumet hadde han Buddy Harman på trommer, Al Anderson på gitar og Kenny Lovelace.
Tonje Anderson Olsen
Tonje Anderson Olsen er ein norsk lærar og lokalpolitikar for Høgre. Ho var ordførar i Enebakk kommune frå 2011 til 2015. Ho var varaordførar i perioden før.
Insteodden
Insteodden er eit nes langs austsida av Havsbotn, som ligg 1,5 km sørvest for Strandnebba heilt søraust i Lützow-Holmbukta. Det vart kartlagd av norske kartografar frå flyfoto teken under Lars Christensen-ekspedisjonen, 1936–37.
Ankarsrum
Ankarsrum er ein svensk tettstad i Västerviks kommun i Kalmar län i Småland. I 2005 hadde tettstaden 1 337 innbyggjarar.
Anvil Pond
Anvil Pond er eit tilfryst tjern vest for Healy Trough og 1,1 km nordvest for Rodriquez Pond i Labyrinth i Wright Valley i McMurdo Dry Valleys. Namnet vart foreslått av ei feltgruppe frå United States Antarctic Program 2003–04, fordi ein stein i dette vesle tjerne ser ut som ein ambolt.
Havegg
Ein havegg er kanten mellom kontinentalsokkelen og skråninga frå platået og nedover mot djuphavet.
Ankarsvik
Ankarsvik er ein svensk tettstad i Sundsvalls kommun i Västernorrlands län i landskapet Medelpad. I 2005 hadde tettstaden 882 innbyggjarar.
Dick Around
«Dick Around» er ein song av det amerikanske rockebandet Sparks. Det var den andre singelen frå Hello Young Lovers, det 20. albumet deira. Songen vart redigert ned frå 6 minutt og 35 sekund til like under fire minutt for singelen og videoen. Det er opningssporet på albumet. Det vart òg gjeve ut ein EP i USA. Den britiske singelversjonen vart gjeven ut som ei dobbel-A-side med «Waterproof».
Anneberg
Anneberg kan visa til:
Hilary Lindh
Aktiv
Lindh debuterte i verdscupen i 1986 med ein 13.-plass i eit utforrenn i Vail i Colorado. Seks år seinare overraska ho stort ved å ta sølv i utforrennet under Vinter-OL 1992 i Albertville, berre seks hundredels sekund bak den kanadiske vinnaren Kerrin Lee-Gartner.
Lindh vann tre renn i verdscupen i alpine greiner, alle i utfor. Alle sigrane kom i året 1994, fordelt på ein triumf i Spania i byrjinga av februar, og to i desember i Nord-Amerika. Sesongen 1994/95 var ho verdas nest beste kvinnelege utforrennar, bakom landskvinna Picabo Street.
Under VM i alpine greiner 1996 i Sierra Nevada i Spania fekk Lindh ein bronsemedalje i utfortevlinga. Høgdepunkt oppnådde ho i VM i alpine greiner 1997 i Sestriere då ho vart verdsmeister i utfor, med seks hundredels sekund til gode på sølvvinnar Heidi Zurbriggen frå Sveits. Ved sesongslutt la ho alpinskia på hylla.
Karin Vatne
Karin Vatne er ein norsk lyrikar frå Skjolden i Luster i Sogn og Fjordane. I 2008 gav ho ut diktsamlinga Nedtur.
Bikubehopen
Bikubehopen (katalogisert som Messier 44, M44, NGC 2632 og Cr 189) er ein open stjernehop i stjernebiletet Krepsen. Han er ein av dei nærmaste opne stjernehopane til solsystemet og inneheld ein større populasjon av stjerner enn dei fleste andre nærliggande hopar.
Brodie Ponds
Brodie Ponds er ei gruppe tjern av smeltevatn som ligg vest og sørvest for foten av Mount Kowalczyk på overflata av Bluebreen i Victoria Land. Han vart vitja av ei geologgruppe frå New Zealand Antarctic Research Program leia av R.H. Findlay 1979–80. Dei vart kalla opp etter Ken Brodie, ein geolog i gruppa.
Krieger Peak
Krieger Peak er eit fjell mellom Duffy Peak og The Obelisk sentralt i Staccato Peaks, sør på Aleksanderøya i Antarktis. Fjellet vart fotografert frå lufta av Lincoln Ellsworth i 1935. Det vart namngjeve av Advisory Committee on Antarctic Names (US-ACAN) etter kapteinløytnant Charles J. Krieger i U.S. Navy som var flykaptein i skvadron VXE-6 under Operasjon Deep Freeze i 1969 og 1970.
Kadoodden
Kadoodden er eit klippenes langs austsida av Lützow-Holmbukta. Det markerer vestenden av Skallen på kysten av Dronning Maud Land. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957-62. Det skildrande namnet «Kado-misaki» (Hjørneneset) vart gjeven av JARE i 1972.
Ole Jacob Flæten
Ole Jacob «Jacken» Flæten er ein norsk prest og lokalpolitikar for Arbeidarpartiet. Han var ordførar i Skedsmo kommune frå 2011 og heilt til Skedsmo gjekk inn i den nyetablerte Lillestrøm kommune i 2020.
Flæten har tidlegare vore leiar av Fagforbundet TeoLOgene.
Flæten spelar bassgitar på fritida og medverka på nokre av platene til Bjørn Eidsvåg på 1970-talet.
Anneberg i Småland
Anneberg er ein svensk tettstad i Nässjö kommun i Jönköpings län i Småland. I 2005 hadde tettstaden 874 innbyggjarar.
Christensenbreen
Christensenbreen er ein isbre som flyt til sørkysten av Bouvetøya, 1 nautisk mil aust for Catoodden. Han vart først kartlagt i 1898 av den tyske ekspedisjonen under Carl Chun, og kartlagt på ny i desember 1927 av ein norsk ekspedisjon under kaptein Harald Horntvedt. Han vart namngjeve av Horntvedt etter Lars Christensen, som finansierte ekspedisjonen.
François-Alphonse Forel
François-Alphonse Forel var ein sveitsisk limnolog. Studiane hans av sveitsiske innsjøar var grunnleggande for limnologien. Han innførte namnet limnologi for vitskapen om innsjøar i hovudverket sitt: Le Léman, monographie limnologique (tre bind, 1892–1904). Verket omhandlar geologien, kjemien og fysikken i Genfersjøen, samt biologien.
Forel var professor i Lausanne frå 1869 til 1895.
Pierre Daru
Pierre Antoine Noël Bruno Daru var ein fransk greve, embetsmann og forfattar. Han var far til soldaten og politikaren Napoléon Daru. Han var også syskenbarn av Stendhal, og opptrer ofte i dei sjølvbiografiske verka til forfattaren.
Daru var fødd i Montpellier, og var utdanna ved ein militærskule i Tournon i Savoie. Han gjekk inn i artilleriet i ung alder. Han interesserte seg også i litteratur, og gav ut fleire mindre stykke fram til utbrotet av Den franske revolusjonen gjorde at han måtte konsentrera seg om militære oppdrag.
I 1793 blei han kommissær i hæren, og verna kysten av Bretagne mot britiske eller franske rojalist-åtak. Under Skrekkveldet blei han fengsla på grunn av skuldingar om å vera vennleg innstilt mot desse fiendane, men blei sloppen fri etter at Maximilien Robespierre fall i 1794 (under Thermidor-reaksjonen). Han steig i gradene til han blei sjefskommisær for den franske revolusjonære hæren i 1799. Han tente under André Masséna nord i Sveits. I denne stillinga fekk han ry for å vera dugande til å organisera og å vera redeleg, i ei tid då frykta for korrupsjon var stor. I tillegg fann han tid til å omsetja delar av Horts og til å skriva to dikt - «Poème des Alpes» og «Chant de guerre» - sistnemnde ei fordømming av drapa på franske utsendingar ved Den andre Rastatt-kongressen.
Daru var ein av dei mest trudde medhjelparane til Napoleon Bonaparte. Etter at Napoleon kom til makta i Frankrike i november 1799 (18 Brumaire-kuppet) utnemnde han Daru til sjefskommissær for hæren som skulle sendast til Nord-Italia. Han var med på å underskriva våpenkvila med Det tysk-romerske riket som enda felttoget i Nord-Italia i juni 1800.
Etter dette blei Daru del av Konsulatet, eller regjeringa, der han støtta demokratiske prinsipp. I 1802 gifta han seg med Alexandrine Thérèse Nardot i Paris. Paret fekk åtte barn saman, der den eldste sonen som levde opp, Napoléon Daru, kom til å etterfølgja faren som soldat og statsmann.
Då krigen mot Storbritannia braut ut att i mai 1803 blei han igjen sjefskommissær for hæren ved nordkysten av landet. Seinare fekk han ei liknande rolle i La Grande Armée, som hausten 1805 nedkjempa styrkane til Austerrike og Russland. Etter slaget ved Austerlitz var han med på å utforma  fredstraktaten i Pressburg.
I 1806–1807 var Daru igjen i hæren og nedkjempa Russland og Prøyssen, og var med på å utforma avtalen ved Freden i Tilsit. Deretter hadde han oppsyn med administrative og økonomiske tilhøve for den franske hæren som okkuperte viktige festningsverk i Prøyssen.
Zeleebreen
Zeleebreen er ein isbre kring 5 km brei og 10 km lang, som flyt nord-nordvest frå innlandsisen langs vestsida av Lacroix Nunatak og endar i ei kjend tunge på vestsida av Port Martin. Han vart truleg oppdaga i 1840 av den franske ekspedisjonen under kaptein Jules Dumont d'Urville, sjølv om ingen isbrear vart nemnde på kartet til d'Urville av denne kysten. Han vart fotografert frå lufta av U.S. Navy Operasjon Highjump i 1946-47. Han vart kartlagt av Den franske antarktisekspedisjonen under Liotard, 1949-51, og kalla opp etter «Zelee», korvetten som segla med flaggskipet til d'Urville, «Astrolabe».
Tilknytt til isbreen er Zelee bretunge, ein 11 km lang bretunge som er kring 3 km brei. Han strekkjer seg ut i sjøen frå Zeleebreen. Han vart skissert ned frå flyfoto tekne under U.S. Navy Operasjon Highjump i 1946-47.
Pierre Daru
I 1819 blei Daru utnemnd til medlem av det franske overhuset (Chambre des pairs), der han sat fram til han døydde. Han døydde i 1829 i Château de Becheville i Yvelines, som han hadde kjøpt i 1811.
Skogkondor
Skogkondor (Cathartes melambrotus) er ein medlem av kondorfamilien og er ein åtseletar som held til i skogshabitat i Amazonasbassenget i Sør-Amerika.
Skildring
Skogkondoren er 74-81 centimeter lang, med eit vengespenn på 166–178 centimeter, og ein kroppsmasse på gjennomsnittleg ca. 1,5 kilo. Fjørdrakta er svart med ein grøn eller lilla glans. Halsen og sidene av hovudet er fjørlause. Huda på hovudet varierer i farge frå djup gul til bleik oransje med ei blå krone. Nakken og området nær nasebora er bleikt rosa. Halen er avrunda og lang for ein kondor, og strekker seg til eller litt utover spissen av den lukka vengen. Kjønna er like. Hovudet er matt gråaktig hos ungfuglar, som elles liknar vaksne.
Irisane i auga er raude, føtene er svarte og nebbet er kjøttfarga. Auget har ei enkel ufullstendig rekke med augevippar på øvre augelokk og to radar på nedre augelokk. Nebbet er tjukt, avrunda og kroka i spissen. På grunn av vanen deira med urohidrose, er dei delane av beina med skjel ofte kvite av urinsyre. Fremre tær er lange med og er ikkje tilpassa til å gripe. Opninga av naseboret er langsgåande og sett i ein mjuk cere, og naseboret manglar septum. Som alle kondorar manglar skogkondoren syrinx, og er derfor ikkje i stand til å lage andre lydar enn grynt eller låge sus.
Han skil seg i utsjånad frå den liknande myrkondoren på fleire måtar. Han er større enn myrkondoren, med ein lengre, breiare hale. Fjørdrakta er mørk, iriserande svart i kontrast til myrkondorens brunare fjørdrakt. Beina er mørkare i farga og hovudet er meir gult og mindre oransje/rosa enn hos myrkondoren. Vengene er breiare og flukta og er òg jamnare. I motsetning til dei andre medlemmene av slekta Cathartes, har skogkondoren relativt mørke indre primærfjører, som kontrasterer litt med dei bleikare sekundære og ytre primære. Fjørpennen til dei elleve primærfjørene ser ut til å vere kvite sett ovanfrå. Skogkondoren føretrekkjer å leve i skog, medan myrkondoren føretrekkjer savannar, og han er tyngre bygd enn myrkondoren.
Utbreiing og leveresett
Skogkondoren finst i Amazonasbassenget i det tropiske Sør-Amerika. Det naturlege habitat her er tropiske fuktige låglandsskogar. Han kan flyge høgt over grassletter, men kjem sjeldan langt frå skogkledde område, som gir ly og hekkeområde.
Skogkondoren kviler på høge, eksponerte nakne tre for å observere omkringliggande terreng. Når dei flyg, reiser dei einslege eller parvis, sjeldan fleire. Flyginga er tung og jamn.
Føda finn dei ved å bruke det skarpe synet sitt for å lokalisere åtsel på bakken, men dei brukar òg luktesansen, ei evne som er uvanleg i fugleverda.
Skogkondoren er eit åtseldyr og lever utelukkande av åtsel. Han vil ete av drepne dyr langs vegar og andre dyrekadaver. Han føretrekkjer ferskt kjøtt, men kan ofte ikkje gjere det første snittet i kadaveret til eit større dyr, då nebba ikkje er sterkt nok til å rive inn i tjukk hud. Kongekondor, som manglar evna til å lukte åtsel, følgjer skogkondorane til kadaver, der kongekondoren riv opp huda på det daude dyret. Dette gjev den mindre skogkondoren enklare tilgang til føde. Han vert vanlegvis fortrengd frå åtsel av kalkunkondorar og kongekondorar, ettersom desse fuglane er større.
Storleiken på populasjonen er ikkje estimert og er trudd å vere minkande årsaka av øydelegging av skogshabitata og menneske som jaktar på dyreartar som er naturleg føde for kondoren. IUCN har kategorisert arten som livskraftig, LC.
Karameteodden
Karameteodden er eit nes like aust for Kita-karamete Iwa på austsida av Riiser-Larsenhalvøya langs kysten av Dronning Maud Land. Namnet «Karamete-misaki» (Bakdørneset) vart gjeve av Den japanske antarktisekspedisjonen (JARE) i 1963 etter den japanske utforskinga av området.
Siraks bok
Skriftet er omsett til gresk frå hebraisk av Jesus ben Sirak som kom til Egypt i 132 f.Kr. Han hevdar i forordet at det var skrive på hebraisk av farfar hans, om lag 180 f.Kr. Fragment av den hebraiske originalteksten vart funnen ved Kairo i 1896 og ved festninga Masada i 1965.
Jesus Siraks bok har ingen tydeleg disposijon, men er ei samling råd og ordtøke som talar for seg sjølv. Innimellom står det lovsongar, bøner og takkesongar.
Visdomen framstår somme stader i boka med mytologiske trekk, med slektskap til guddommar i egyptisk mytologi.
Ole Bergesen
Ole Bergesen var ein norsk prest og stortingsmann. Sigval Bergesen den eldre var sonen hans.
Bergesen var frå Hetland, der faren var kjøpmann. Sjølv vart han student frå Stavanger skole i 1851 og cand. theol. 1856. Frå 1857 var han lærar ved borgarskulen i Ålesund, deretter kateket og fyrstelærar i Farsund frå 1861. Han vart i 1869 kallskapellan i Hetland, sokneprest i Brevik 1873-80 og residerande kapellan i Kristiansand 1880-82. I 1882 tilsett som residerande kapellan, så som sokneprest 1888-89 og prost 1889-96 ved Domkyrkjas kyrkjelyd i Stavanger.
Straks etter han hadde vorte sokneprest i Brevik, vart Bergesen vald til stortingsrepresentant for Brevik. Ved neste stortingsval vart han attvald, sat til saman to periodar, 1874-79, på Stortinget. Han var i 1874 sekretær i protokollkomiteen, medlem av same 1876-79. I 1875 var han medlem av kyrkjekomiteen.
Bergesen vart i 1885 vald til landsstyreformann i Det norske misjonsselskap.
Henry Stommel
Henry Melson Stommel var ein amerikansk oseanograf og meteorolog.
Han var professor i oseanografi ved Massachusetts Institute of Technology frå 1959 og var òg tilknytt Woods Hole Oceanographic Institution. I 1948 gav han ei teoretisk forklaring på asymmetrien i dei store vinddrivne straumsystema, og har elles gjort banebrytande arbeid om sirkulasjonen i verdshava. Særleg kjend er monografien The Gulf Stream frå 1958.
Bernhard Folkestad
Bernhard Dorotheus Folkestad var ein norsk kunstmålar og forfattar.
Liv og gjerning
Folkestad var son til emissæren Abraham Folkestad, fødd i London men voks opp på Folkestad i Fjaler. Han vart utdanna i Noreg, med korte opphald hos Laurits Tuxen og Kristian Zahrtmann i København i 1902 og 1903. Seinare var han på studieturar til Amsterdam i 1907, og Paris i 1909. Siste staden var han elev av Christian Krohg. Til å begynne med måla han store stillebensbilete av grønsaker eller levande fjørfe, og enkelte interiør. Hans mest kjente måleri frå yngre år er Mørkeloftet frå 1905.
Folkestad slo gjennom i 1914 med ein festleg frise i ein av paviljongane under jubileumsutstillinga 1914. Dei neste åra laga han mange dekorative arbeid med fargerike motiv i rikfolk sine hus. Han måla altartavla i Rjukan kyrkje i 1917 og «Drammenskomposisjonen» i Drammens handelsforening. Folkestad laga også ein del tresnitt. Arne Durban seier i Norsk Allkunnebok at Folkestad «førde ein brei og frodig pensel og var ein glad og saftig kolorist».
Folkestad skreiv ei mengd avisartiklar. Desse artiklane vart samla og trykt i bøkene Blå hjul (1923), Svingdøren (1926), Sol og morild (1929) og Gullfisken (1933).
Eduard Hämäläinen
Eduard Hämäläinen er ein tidlegare mangekjempar fødd i Karaganda i den dåverande sovjetrepublikken Kasakhstan. Han tevla etter tur som representant for Sovjetunionen, Kviterussland og Finland. Hämäläinen vann sølvmedaljen i tikamp i tre verdsmeisterskap i rad og dessutan eitt EM-sølv.
Aktiv
Hämäläinen representerte Sovjetunionen då han vart sjuandemann i tikampen ved VM 1991. Året etter kom han på andreplass i det såkalla meistermøtet i Götzis, deretter vann han Götzis-tevlinga både i 1993, 1994 og 1997. Her var det han i 1994 gjorde sin beste tikamp og sanka 8 735 poeng. I 1993 vart Hämäläinen nummer to i verdsmeisterskapen i Stuttgart, ein prestasjon han gjentok i VM 1995 i Göteborg, begge gongane som representant for Kviterussland og slått klart av Dan O’Brien frå USA.
Hämäläinen hadde busett seg i Finland, fødelandet til oldefaren i farslinja, og representerte landet frå 1997. I sin fyrste sesong som finsk utøvar vann han sitt tredje rake VM-sølv, ved det høvet fann han sin overmann i tsjekkiske Tomáš Dvořák. Sommaren 1998 sikra Hämäläinen seg enno ein sølvmedalje, i europameisterskapen i Budapest hamna han bak Erki Nool frå grannelandet Estland.
Galilea
Galilea (hebraisk הגליל, HaGalil; arabisk الجليل, al-Jalīl) er eit stort område nord i Israel i Nord- og Haifa distrikt. Tradisjonelt er det delt inn i Øvre Galilea (hebraisk גליל עליון Galil Elyon), Nedre Galilea (hebraisk גליל תחתון, Galil Tahton) og Vest-Galilea (hebraisk גליל מערבי, Galil Ma'aravi), og strekkjer seg frå Dan i nord, ved foten av Hermon, langs Libanonfjella til Karmelberget og Gilboafjellet nord for Jenin og Tulkarm i sør, og frå Jordandalen i aust og over slettene i Jezreeldalen og Akko til kysten av Middelhavet og Den israelske kystsletta i vest.
Geografi
Det meste av Galilea består av fjellendt terreng med høgder mellom 500 og 700 meter. Det er fleire høge fjell i området, som Tabor og Har Meron, som har relativt låge temperaturar og ein del nedbør. Som følgje av dette klimaet, trives plante- og dyreliv i regionen. Mange trekkfuglar trekkjer frå kaldare klima til Afrika og attende att gjennom Hula-Jordan-korridoren. Elvane og fossane, hovudsakleg i Øvre Galilea, i tillegg til dei store grøntområda og fargerike villblomane, og dei mange bibelske byane, gjer området til eit populært turistmål i Israel.
Antikken
I følgje Bibelen vart Galilea namngjeven av israelittane og var regionen til stammene Naftali og Dan som stundom overlappa landområdet til Asher.
I romartida var landet delt inn i Judea, Samaria og Galilea, som danna heile den nordlege delen av Israel. Då Judea vart ein romersk provins som bestod av Judea, Samaria og Idumea, var Galilea ei kort stund ein del av denne provinsen. Han vart så skilt ut som ein eigen provins i to til tre hundreår. Galilea var heimstaden til Jesus minst 30 år av livet hans. Jesus vart ført til Galilea av foreldra Josef og Maria etter dei fekk vite at Herodes var død, då dei budde i Egypt (Evangeliet etter Matteus 2:19-23). Dei første tre evangelia i Det nye testamentet er hovudsakleg ei forteljing om Jesus i denne provinsen, særleg i byane Nasaret og Kapernaum. Galilea er òg staden der Jesus utførte mange av mirakla sine, som å lækje ein blind mann.
Mange av dei viktige Tannaim, dei rabbinske vismennene som er omtalte i Mishnah og Talmud, skal ha levd i denne provinsen, inkludert Honi Ha-Ma'agel, Jose frå Galilea og Ishmael frå Galilea.
Dei arkeologiske funna av synagogar frå hellenistisk og romersk tid i Galilea, syner ein sterk påverknad frå fønikarane og eit høgt toleransenivå for andre kulturar, i forhold til andre jødiske, heilage stader frå same periode. Aust-Galilea hadde ein jødisk majoritet fram til 600-talet.
Johannes Aarflot
Johannes Amundsson Aarflot var ein norsk bokhandlar og stortingsmann. Han var fødd på garden Årflot i Ørsta, Berte Kanutte Aarflot var mor hans.
Frå 1841 var Aarflot tilsett ved ein bokhandel i Ålesund. I 1860 opna han eigen bokhandel i byen, Aarflots Bokhandel, ei verksemd som framleis er i drift (2010).
Aarflot var stortingsmann for Ålesund og Molde i 1868-69, 1871-73, og i 1881 då han frå 9. juni møtte som varamann for Ferdinand Roll. Stortingsmann på ny 1889-91. 1868-69 var han medlem av kyrkjekomite nr 2, 1871-73 av kyrkjekomiteen, samt Lagtinget. I 1881 var han medlem av næringskomite nr 2, medan han 1889-91 var medlem av gasje- og pensjonskomiteen, og av Lagtinget. Han representerte då partiet Høgre.
Han var medlem av bystyret i Ålesund frå 1861, ordførar i byen 1864, 1876-81 og 1883-91. Forlikskommissær frå 1870.
Aarflot var medlem av kommisjonen om «almueskolerne i byerne» av 1871.
Galilea
Osmansk tid
Midt på 1700-talet vart Galilea ein del av striden mellom beduinleiaren Dhaher al-Omar og dei osmanske styresmaktene som heldt til i Damaskus. Dhaher styrte Galilea i 25 år fram til den osmanske lojalisten Jezzar Pasha erobra regionen i 1775.
I 1831 vart Galilea, som var ein del av Osmansk Syria, erobra av Ibrahim Pasha av Egypt fram til 1840. I denne perioden vart det innført eit aggressiv samfunnsstyre og politikk, som førte til eit valdeleg arabaropprør i 1834. Under dette opprøret vart det jødiske samfunnet i Sefad kraftig redusert etter opprørarane plyndra byen. Dei arabiske opprørarane vart til slutt slått ned av egyptiske soldatar, men i 1838 gjorde drusarane i Galilea eit nytt opprør. I 1834 og 1837 jamna store jordskjelv det meste av byen med jorda, og mange liv gjekk tapt. I 1866 vart det første sjukehuset i Galilea grunnlagd, Nasaret sjukehus, leia av den amerikansk-armenske misjonæren dr. Kaloost Vartan, med hjelp av den tyske misjonæren John Zeller.
Tidleg på 1900-talet var Galilea framleis ein del av Osmansk Syria. Det vart administrert som det sørlegaste territoriet i Beirut vilayet (oppretta i 1888).
Britisk administrasjon og israelsk styre
Etter nederlaget til Det osmanske riket i fyrste verdskrigen, og Mudros-våpenkvilen, kom Galielea under britisk styre, som ein del av Occupied Enemy Territory Administration. Kort tid eter, i 1920, vart regionen eln de av det Det britiske mandatetområdet, offisielt ein del av Palestinamandatet frå 1923.
Etter den arabisk–israelske krigen i 1948 kom nesten heile Galilea under israelsk kontroll. Ein stor del av folkesetnaden flykta eller vart tvungen til å reise, og dusinvis av heile landsbyar stod att tomme. Mange israelske arabarar vart verande att i og nær byane Nasaret, Akko, Tamra, Sakhnin og Shefa-'Amr. Kibbutzim kring Genesaretsjøen vart stundom bomba av den syriske hæren før Israel erobra Golanhøgdene i seksdagarskrigen i 1967.
I 1970-åra og tidleg i 1980-åra gjekk Palestinsk frigjeringsorganisasjon (PLO) til fleire åtak på byar i Øvre og vestlege Galilea frå Libanon. Israel svarte med operasjon Litani (1979) og operasjon Fred for Galilea (1982) der målet var å øydeleggje PLO-infrastruktur i Libanon og verne innbyggjarane i Galilea. Israel okkuperte mykje av Sør-Libanon fram til 1985 då dei trekte seg attende til ein smal tryggleikssone.
Ingrid Salvenmoser
Ingrid Salvenmoser er ein austerriksk tidlegare skirennar frå Scheffau am Wilden Kaiser i Tirol som vann bronsemedaljen i slalåm under VM i alpine greiner 1991 i Saalbach-Hinterglemm.
Galilea
Britisk administrasjon og israelsk styre
Fram til 2000 heldt Hizbollah og den mindre Amal-rørsla fram kampane mot Israel og bombar stundom busetnader i Øvre Galilea med Katyusha-rakettar. I mai 2000 trekte statsminister Ehud Barak ut dei israelske soldtane frå Sør-Libanon, og heldt ein tryggingsstyrke på den israelske sida av den internasjonale grensa anerkjend av Dei sameinte nasjonane. Kampar mellom Hizbollah og Israel fortsette likevel langs grensa, og SN-observatørar fordømde begge for angripa deira.
Ingrid Salvenmoser
Aktiv
Salvenmoser debuterte i verdscupen i alpine greiner i januar 1985, og fekk ein oppsiktsvekkande sterk femteplass i storslalåmrennet i franske St. Gervais. Gjennom ei lang tid som aktiv kom ho seks gongar på sigerspallen i verdscupen, men lukkast aldri å vinne noko renn.
Galilea
Britisk administrasjon og israelsk styre
Israel-Libanon-konflikten i 2006 vart karakterisert med vedvarande Katyusha-åtak (med større rekkevidd) av Hizbollah i heile Galilea, og missila slo ned så langt sør som Sharonsletta, Jezreeldalen og Jordandalen nedanfor Genesaretsjøen.
Demografi
Dei største byane i regionen er Akko, Nahariya, Nasaret, Safed, Karmiel, Shaghur, Afula og Tiberias. Hamnebyen Haifa er handelssenter for heile regionen.
Ingrid Salvenmoser
Aktiv
I åra frå 1989 til 1999 deltok Salvenmoser i spesialøvinga slalåm i samtlege seks verdsmeisterskapane, samt i Vinter-OL 1998 i Nagano, dessutan var ho i fleire av meisterskapane også med i storslalåm. Trass i fleire gode renn vart ho ståande att med den bronsemedaljen ho sikra seg som beste austerrikar i slalåm då alpint-VM 1991 vart arrangert i heimlandet.
Salvenmoser vann tre nasjonale meistertitlar. I 1988 vart ho austerriksk meister i storslalåm, medan ho tre år seinare vart dobbeltvinnar gjennom sigrar i både storslalåm og slalåm.
Ole Glambeksson Fuglestvedt
Fuglestvedt var seminarist frå Holt seminar i 1861. Same året byrja han som lærar i heimbygda, i tillegg var han kyrkjesongar frå 1863. År 1873 vart han tilsett som lærar og kyrkjesongar i Nes og Flekkefjord. Seinare, 1881-96, var han styrar av Lister og Mandals amt sin jenteskule.
Fuglestvedt var direktør for Nes Sparebank 1876-91 og forlikskommissær i Nes. Han var ordførar i Nes heradsstyre 1879-91, sidan ordførar i Øyslebø 1896-1901.
Etter å ha kome på varamannsplass under tre påfylgjande stortingsval, vart Fuglestvedt kåra til 4. representant for Lister og Mandals amt for perioden 1900-03. Han var medlem av kyrkjekomiteen.
I 1891 tok Fuglestvedt over farsgarden og dreiv denne sidan. Han omkom sommaren 1902 i ei ulukke på garden sin, «drebt af en okse».
Lamina Peak
Lamina Peak er eit markant pyramideforma fjell, 1280 moh, som ragar over ein lagdelt rygg som svingar ned frå frå Mount Edred nordaustover mot George VI Sound. Fjellet ligg 4,5 nautiske mil (8 km) innover frå austkysten av Aleksanderøya nær sørenden av Douglas Range. Det vart først fotografert frå lufta den 23. november 1935, av Lincoln Ellsworth og kartlagd frå desse bileta av W.L.G. Joerg. Det vart grovt kartlagd i 1936 av British Graham Land Expedition (BGLE) og kartlagd på ny i 1949 av Falkland Islands Dependencies Survey (FIDS). Det fekk dette namnet frå FIDS på grunn av ei markant horisontal lagdeling av bergartane på dette fjellet. Lamina tyder flak eller tynn plate.
Albert Jacobsen
Albert Marius Jacobsen var ein norsk offiser og politikar for Venstre. Han var far til statsråd Rolf Jacobsen.
Jacobsen var fødd i Kristiansund, far hans var distriktslege. Sjølv vart han student i 1855, kadett to år seinare. Utnemnd 1861 til sekondløytnant i 1. brigade, premierløytnant 1877 og kaptein 1877. 1867-77 var han elles lærar og til sist styrar av borgarskulen på Kongsvinger. Frå 1868 til -75 redigerte han Hedemarkens Amtstidende.
Jacobsen var 1878 medlem av intendanturkommisjonen, sidan av kommisjonen om vernepliktslova og omorganiseringa av hæren 1884-87.
Jacobsen var stortingsmann frå 1877, som representant for Hedemarkens Amt. Han vart attvald i 1880 og 1883, samt vald for Buskerud Amt i 1886. Frå 1884 representerte han Venstre. På alle Storting var han medlem av militærkomiteen, formann frå 1882. Han var også medlem av traktatkomiteen 1882-83 og av valkomiteen 1883-88.
Jacobsen døydde i Bodø i 1909.
Metallisitet
I astronomi og fysisk kosmologi er metallisiteten (med nemninga Z ) til ein lekam grunnstoffforholdet lekamen består av som ikkje er hydrogen og helium. Sidan stjerner, som utgjer det meste av den synlege materien i universet, hovudsakleg består av hydrogen og helium, nyttar astronomar samleomgrepet «metall» for alle andre grunnstoff. Ei stjernetåke som er rik på karbon, nitrogen, oksygen og neon vil derfor vere «metallrik» i astrofysisk samanheng, sjølv om desse grunnstoffa er ikkje-metall i kjemien. Omgrepet må ikkje forvekslast med den vanlege definisjonen av «metall», sidan metallsambindingar ikkje er mogeleg i stjerner, og dei sterkaste kjemiske bonda berre er mogeleg i ytre lag av kjølige K- og M-stjerner. Jordliknande kjemi har derfor liten eller ingen relevans i det indre av stjernene.
Metallisiteten til ein himmellekam kan indikerer kor gammal han er. Då universet først vart danna bestod det nesten berre av hydrogen, i følgje Big Bang-teorien. Gjennom nukleosyntese vart ein større del helium og spor av litium og beryllium danna, og ingen tyngre grunnstoff. Derfor har eldre stjerner lågare metallisitet enn yngre stjerner, som sola.
Stjernepopulasjon
Stjernepopulasjonar er kategorisert som I, II og III, der kvar gruppe har mindre metallinnhald og høgare alder. Populasjonane vart namnsett etter rekkefølgja dei vart opdpaga i, som er motsett av rekkefølgja dei vart danna. Dei første stjernene i universet (med lågt metallinnhald) var populasjon III, medan nyare stjerner (med høg metallisitet) er populasjon I.
Sjølv om eldre stjerner har færre tunge grunnstoff, har alle observerte stjerner somme tyngre grunnstoff, noko som er ei lita gåte. Og den noverande forklaringa for dette føreslår at det fanst hypotetiske metallfrie populasjon III-stjerner i det tidlege universet. Kort tid etter Big Bang, då det ikkje fanst metall, trur ein at berre stjerner med fleire hundre solmassar kunne dannast, og at desse kan ha skapt dei første 26 grunnstoffa opp til jern i periodetabellen via nukleosyntese. På grunn av den høge massen, syner noverande stjernemodellar at populasjon III-stjerner ville raskt ha brukt opp brenselet sitt og eksplodert i ekstremt energiriek supernovaer. Desse eksplosjonane vil så ha spreidd materien deira, og kasta metalla ut i universet, slik at stjerner av seinare generasjonar kunne ta opp desse. Den høge massen til dei første stjernene vert nytta som forklaring på at ein ikkje har observert populasjon III-stjerner. Sidan dei alle vart øydelagde i supernovaer i tidleg i historia til universet, kan ein i dag i så fall berre sjå desse i fjerntliggande galaksar, og leitinga etter desse stjernene, eller bevise at dei aldri eksisterte, er eit aktivt forskingsområde i dag.
Haifabukta
Kishonelva munnar ut i bukta og byane Haifa og Akko ligg høvesvis på sør og nord i bukta, medan det i midten er rekkjer av sanddyner og forstadsområdet Krayot. Karmelberget stig opp frå sørenden av bukta, medan fjella i Vest-Galilea går frå kysten og innoverland på nordsida. Hamna i Haifa ligg langs den søraustlege kysten av bukta.
Haifabukta syner òg til ein av dei ni bydelane i Haifa, og er i stor grad eit industriområde nordaust for sentrumsområdet og sør for Kiryat Hayim.
Historie
I 1920-åra vart det grunnlagd fleire kibbutzim i bydelen Bat Galim i Haifabukta i etter det britiske mandatet gav pengar til utvikling av området. Sidan kysten av Palestina mangla ei moderne hamn, planla dei britiske styresmaktene eit nytt hamneanlegg. Haifa Bay Development Company vart grunnlagd i februar 1925 for å utvikle desse planane, men fekk ikkje nok kapital, så transaksjonen vart gjort med Palestina Land Development Company. Området vart kjøpt av familien Sursock, som hadde kjøpt det frå dei osmanske styresmaktene i 1872. Den 4 500 hektar store landområdet vart kalla Jidro-området. Selskapet kjøpte òg ein 99 år lang konsesjon for ytterlegare 1 200 hektar med tilstøytande land, som gav eit samla areal på 5 700. Området skifta eigarar fleire gonger på grunn av økonomiske vanskar, men vart til slutt kjøpt av Bayside Land Company, som samarbeidde med Jewish National Fund. I 1928 fekk selskapet i oppdra av Patrick Abercrombie å lage ein utviklingsplan.
I 1934 vart Fønikia glasverk oppretta i Haifabukta. Selskapet flytta til Yeruham i 1968 og er framleis i drift i dag.
Kjuka
Kjuka er eit klippenes på 300 meter over havet, som står like nord for Telebreen på austsida av Lützow-Holmbukta. Det vart kartlagd av norske kartografar frå flyfoto teken under Lars Christensen-ekspedisjonen, 1936–37.
Landers Peaks
Landers Peaks er eit gruppe fjelltoppar 4 nautiske mil (7 km) aust for Mount Braun, med ei høgd opp mot kring 1 000 moh mellom Palestrinabreen og Nichols snøfelt nord på Aleksanderøya i Antarktis. Det vart namngjeve av Advisory Committee on Antarctic Names (US-ACAN) etter offiser Robert J. Landers i U.S. Navy som var pilot på LC-130-flyet i skvadron VXE-6 under U.S. Navy Operasjon Deepfreeze, 1965 og 1966.
Holomiktisk
Holomiktisk er eit omgrep nytta om innsjøar der heile vassmassen sirkulerer under vinteravkjølinga. På midlare breiddegrader har dei holomiktiske innsjøane oftast to fullsirkulasjonsperiodar i året, ein om hausten og ein om våren (dimiktiske innsjøar). Desse sirkulasjonsperiodane skjer når heile vassmassen har tilnærma same temperatur. På våre breiddegrader er vasstemperaturen då nær 4 ºC. Ferskvatn har nemleg størt tettleik ved denne temperaturen.
Nyhammar
Nyhammar kan visa til:
Gerhard Sperling
Gerhard Sperling er ein tysk tidlegare kappgjengar frå Berlin som representerte Aust-Tyskland. Den dauve utøvaren vann i 1971 EM-sølv på 20 kilometer.
Aktiv
Sperling spesialiserte seg på 20 km kappgang og var ein verdas beste i eit tiår fram til Sommar-OL 1972. Etter to fjerdeplassar på distansen i EM 1966 og 1969, femteplass i Sommar-OL 1968, lukkast han endeleg å vinne ein medalje ved europameisterskapen 1971 i Helsinki. I den finske hovudstaden gjekk han inn til sølvmedalje på tida 1.27.29, slått med knappe ni sekundar av Nikolaj Smaga frå Sovjetunionen. Året etter vart Sperling fjerdemann under sommarleikane i München, han siste store tevling.
Sperling vart austtysk meister på 20 km i 1966, 1968, 1969 og 1971.
Sayyid-dynastiet
Sayyid-dynastiet var eit herskardynasti i Delhisultanatet. Det hadde makta frå 1414 til 1451 gjennom fire herskarar. Dynastiet blei grunnlagd av Khizr Khan, som hadde vore guvernør av Multan under det føregåande Tughlakdynastiet. Han tok ikkje tittelen sultan, men var i det minste i namnet vasall for det mongolske Timuridedynastiet. Dynastiet har tittelen sayyid fordi det skulle stamma frå profeten Muhammed gjennom dottera hans Fatima og svigersonen Ali.
Den siste Sayyid-herskaren, Ala-ud-Din, abdiserte frivillig frå trona til fordel for Bahlul Khan Lodi, som grunnla Lodi-dynastiet.
Administrativ inndeling i Hellas
Den administrative inndelinga i Hellas vart endra ved den administrative reforma i 2010. Landet er delt inn i 13 periferiar (gresk περιφέρεια, periféria), som igjen er delt inn i 74 periferieiningar (gresk περιφερειακή ενότητα, periferiakí enótita). Innanfor kvar periferieining vart talet på kommunar (gresk δήμος, dimos) kraftig redusert til 325. I 2019 vart nokre av dei nye kommunane delte opp att, slik at det no er i alt 332. Mange av kommunane er delte inn i mindre kommunaleiningar (gresk δημοτική ενότητα, dimotikí enótita), som svarer til dei tidlegare kommunane.
Her er eit oversyn:
Valldøla
Valldøla er ei freda elv som renn gjennom Valldal i Norddal kommune i Møre og Romsdal. Elva kjem frå Langvatnet på grensa mellom kommunane Norddal og Rauma og renn ut i Norddalsfjorden (ein arm av Storfjorden) ved Sylte. Elva er verna i medhald av Verneplan I for vassdrag, vedteke av Stortinget i 1973.
Vassdraget drenerer den vestlege luten av Reinheimen, mellom Romsdalen i nord og Tafjorden i sør, og dessutan fjellområde og sidedalar mot Stordal i vest og mot Rauma kommune i nordvest. Den nordvestlege parten av vassdraget ligg innanfor Trollstigen landskapsvernområde. Elva er 43,6 kilometer lang, eller 51,3 kilometer lang dersom ein reknar lengda frå den fjernaste kjelda ved Slettflybotnen nord for Langvatnet.
Inngrep i elva
Langvatnet, som Valldøla kjem frå, er regulert for at noko av vatnet skulle kunne nyttast i Verma kraftverk, eit vasskraftverk frå 1949 i elva Verma i Romsdalen, ei sideelv til elva Rauma. I sjølve Valldøla ligg Hoelsfossen elverk, som nyttar fallet i Holsfossen. Her er det dessutan bygd ei laksetrapp forbi fossen. Laksetrapper er det òg høgare opp i elva, ved Berlifossen og Kyrfonnfossen. Lange strekningar av elvebreidda har forbyggingar for å hindre erosjon og flaum. I nedre parten av elva er det dessutan teke ut store mengder med lausmasser. Utløpet i fjorden er sterkt omforma ved forbygging av elvedeltaet og utbygginga av sentrumsområdet i Sylte og etablering av industritomter.
We All
«We All» er ein song av den ungarske musikkgruppa Bogi frå 2014. Songen er skriven av Zoltán Tóth G. og Péter Halász.
«We All» var eit av bidraga i A Dal 2014, den ungarske uttakinga til Eurovision Song Contest 2014 i København i Danmark.
Skeise-NM 1949
Noregsmeisterskapen på skeiser 1949 for menn vart avvikla i Tønsberg helga 22. og 23. januar. Reidar Liaklev vart norsk meister for fyrste og einaste gong.
NM på skeiser 1949
Dato: 22./23. januar 1949
<br style="clear:both;" />
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
Lake Brownworth
Lake Brownworth er ein innsjø av smeltevatn like vest for Nedre Wrightbreen ved austenden av Wright Valley i Victoria Land. Innsjøen vart kartlagt av US Geological Survey (USGS) frå landmålingar og flyfoto tekne i 1956–60. Han vart namngjeven av Advisory Committee on Antarctic Names etter Frederick S. Brownworth Jr., ein topografiingeniør i USGS som arbeidde fleire sesongar i Antarktis. I 1970–71 leia han flyfotograferinga av tørrdalane i Victoria Land, inkludert denne innsjøen.
Marco Büchel
Marco Büchel er ein liechtensteinsk tidlegare skirennar, fødd i Walenstadt i Sveits. Han vann sølvmedaljen i storslalåm under VM i alpine greiner 1999, og steig til topps etter fire renn i verdscupen i alpine greiner.
Aktiv
Büchel debuterte i verdenscupen 3. desember 1994. Fyrst fire år seinare, 27 år gammal, tok han steget på pallen etter eit verdscuprenn. Høgdepunktet oppnådde han seinare i same sesongen då han var nær ved å verte verdsmeister i storslalåm under verdsmeisterskapen i Vail. Han overraska stort då hamna fattige fem hundredels sekund bakom norske Lasse Kjus og tok sølvmedaljen, med stor margin til tredjemann.
I verdscupen vann Büchel fire renn i tida frå februar 2003 til januar 2008. Den fyrste og den siste sigeren kom i super-G-løypa, dei to mellomliggjande i utforrenn. Ved super-G-triumfen i Kitzbühel den 18. januar 2008 vart han den aller eldste vinnaren av eit verdscuprenn i alpint, då var han 36 år og 75 dagar gammal. I alt stod han på pallen etter 18 renn i verdscupen.
Büchel la opp etter OL-sesongen 2010.
Annelund
Annelund er ein svensk tettstad i Herljunga i Västra Götalands län i landskapet Västergötland. I 2005 hadde tettstaden 503 innbyggjarar.
Fylkesveg 700 i Østfold
Fylkesveg 700 i Østfold går mellom Fram og Solberg i Eidsberg kommune. Vegen er 2,6 km lang.
Laksetrapp
Laksetrapp, eller fisketrapp, er trappeliknande byggverk i elver som skal hjelpe fisk til å forsere fossar, eller til kome seg forbi vasskraftverk, demningar, sluser og anna som elles ville hindra fisken i gå opp i den delen av elva eller i det vatnet som ligg ovanfor.
Ofte er det for å eliminere eller redusere skadane på fisket i elvar og vatn som fylgje av vasskraftutbygging at laksetrapper vert bygd. Nemninga laksetrapp har si bakgrunn i at det vanlegvis er for laksefisk, særleg for laks, men òg for aure, at det vert bygd slike trapper i Noreg. Trappa skal gjere det mogleg for gytefiske av slike andronome fiskeslag som laks og sjøaure å kome seg frå havet og opp forbi hindringa i elva, og dessutan gjere det mogleg for småfisken i elva, smolten, å kome seg forbi hindringa og ut i havet. I mange andre land er det ofte andre eller fleire fiskeartar som trappene vert bygde for, og den vanlege nemninga for laksetrapp på ulike språk er difor fisketrapp uttrykt i tilsvarande ord på vedkomande språk.
Ei laksetrapp kan vere innretta som ei vassrenne der fisken kan symje i sikk-sakk oppover eller nedover i ei lagleg bratt vasstraum, eller hoppe i ei vass-straum frå kulp til kulp i trinn på om lag halvmeteren i høgdeskilnad.
Posadowskybreen
Posadowskybreen er ein isbre som flyt til nordkysten av Bouvetøya, 1 nautisk mil (1,9 km) aust for Kapp Circoncision. Han vart først kartlagt og vart namngjeven av Gauss-ekspedisjonen under Erich von Drygalski, som vitja øya i februar 1902.
Kapp Koyubi
Kapp Koyubi er eit kupert nes heilt vest på ei U-forma halvøy som strekkjer seg ut frå vestsida av Langhovde i Dronning Maud Land. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957-62. Namnet «Koyubi-misaki» (Litlefingerneset) vart gjeven av JARE i 1972 i tilknyting med Kapp Nakayubi, som ligg 0,5 nautiske mil (0,9 km) mot søraust.
Mount Lassell
Mount Lassell er eit snødekt fjell, 1 000 moh, oppom toppen av Neptunbreen søraust på Aleksanderøya i Antarktis. Fjellet ser ut til å ha blitt oppdaga frå lufta av Lincoln Ellsworth den 23. november 1935, og grovt kartlagd frå bilete tekne under denne flyturen av W.L.G. Joerg. Det vart kartlagd på ny frå flyfoto tekne av Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960. Det vart namngjeve av United Kingdom Antarctic Place-Names Committee (UK-APC) etter William Lassell (1799–1880), ein engelsk astronom som oppdaga Umbriel og Ariel, to månar kring planeten Uranus og månen Triton, kring planeten Neptun.
Les Dents
Les Dents er eit kjenneleg landemerke som består av fire tannliknande toppar med same høgd på kring 1500 moh mellom Mount Bayonne og Mount Paris, i Rouen Mountains nord på Aleksanderøya i Antarktis. Dei vart først grovt kartlagde og namngjeve «Les Dents» (tennene) av Den franske antarktisekspedisjonen, 1908–10, under Charcot. Dei vart vidare kartlagde frå flyfoto tekne av Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960.
Fylkesveg 704 i Østfold
Fylkesveg 704 i Østfold går mellom Melleby og Frogner i Eidsberg kommune. Vegen er 3,4 km lang.
Charles Greeley Abbot
Charles Greeley Abbot var ein amerikansk astronom som spesialiserte seg på solstråling og effekten hennar på klimaet til jorda. Han var direktør ved Smithsonian Astrophysical Observatory frå 1907. Abbot vart fødd i Wilton, New Hampshire.
Han gjorde ein særs nøyaktig fastsetjing av solkonstanten, sette saman det første nøyaktige kartet over sola sitt infraraude spekter og studerte varmeeffekten til solkoronaen. Abbot var òg med å utvikla designet til Mount Wilson Solar Observatory sitt 19 meters vertikale solteleskop.
Lake Buddha
Lake Buddha er ein stor proglasial innsjø sør for Joycebreen i ein liten dal kjend som Shangri-la. Han vart namngjeven i samband med Shangri-la av den newzealandske Victoria University of Wellington Antarctic Expedition i 1960–61.
AskAdam
AskADAM var ei norsk SMS-teneste for oppslag i Wikipedia og andre lukka og opne innhaldstenester. Om tenesta fekk eit spørsmål innsendt på SMS, ville ho leite etter treff i Wikipedia eller ei anna fritekstbasert teneste, og svare på spørsmålet ved å returnere tekst frå starten av artikkelen, etter at teksten var reformatert og tilpassa SMS-tenesta i mobilnettet. Det var også mogleg å gjere oppslag på personnamn for å få telefonnummer. Tenesta var også lagt tilrette for assisterte søk, slik at om brukarane spurde, og det underliggjande systemet feila, ville det om nødvendig bli skrive inn manuelle svar. Brukarane kunne også registrere kva språk og målform dei føretrekte frå tenesta.
Då tenesta vart introdusert, var ho avgrensa til Wikipedia på bokmål og berre innanfor Noreg. Sidan er tenesta suksessivt blitt utvida, både i tenester og i geografisk dekning. Selskapet som leverte tenesta AskAdam i Noreg, leverte tilsvarande søkjetenester i Sverige (RAKEL) og i Danmark (1998). Tenesta er under etablering i England. Namna på tenesta vert tilpassa slik at bokstavane høver med plasseringa av bokstavar på eit telefontastatur.
Selskapet bak tenesta fekk fleire prisar. NHO Sogn og Fjordane gav selskapet det Nyskapingsprisen 2010. Sogn og Fjordane sin Gründerpris for ungdom gjekk i 2009 til selskapet.
Askadam var etablert som eit aksjeselskap og heldt til på Mjømna i Gulen kommune.
Aplared
Aplared er ein svensk tettstad i Borås kommun i Västra Götalands län i landskapet Västergötland. I 2005 hadde tettstaden 452 innbyggjarar.
Fylkesveg 706 i Østfold
Fylkesveg 706 i Østfold går mellom Eidsberg stasjon og Salerud i Eidsberg kommune. Vegen er 2,6 km lang.
Antnäs
Antnäs er ein svensk tettstad i Luleå kommun i Norrbottens län i landskapet Norrbotten. I 2005 hadde tettstaden 845 innbyggjarar. Antnäs ligg cirka 20 kilometer sør for Luleå.
Haifa storbyområde
Haifa storbyområde (hebraisk מטרופולין חיפה) er eit storbyområde som omfattar område frå både Haifa og Nord-distrikta i Israel. Det ligg langs den israelske middelhavskysten. Haifa storbyområde er det nest største storbyområdet i Israel, med ein estimert folkesetnad på over 1 million.
Storbyringar
Israelsk statistisk sentralbyrå har delt Haifa storbyområde inn i tre:
Reidar Lyseth
Liv og gjerning
Lyseth arbeidde ved eit trelastkontor frå 1921 til -29. Dei neste sju åra var han sportsjournalist i Ny Tid, ei avis som kom ut i Trondheim. Frå 1936 var han journalist i Arbeider-Avisa, der han var idrettsredaktør 1945–50. I tillegg var han reisesekretær i Arbeidernes Idrettsforbund 1937–40. Under andre verdskrigen vart han fengsla av NS-styret og sat i tysk fangenskap. I 1957 fekk han stillinga som sosialrådmann i Trondheim kommune, eit arbeid han hadde til han gjekk for aldersgrensa i 1974.
Lyseth representerte valkrinsen Trondheim og Levanger på Stortinget valbolken 1950–1953, der han var sekretær i Protokollkomiteen. I den neste valbolken, 1954-57, vart han vald frå Sør-Trøndelag, han var då sekretær i Samferdslekomiteen.
Ann-Louise Skoglund
Ann-Louise Skoglund er ein svensk tidlegare friidrettsutøvar som tevla på sprintdistansane og hekkeøvingane. Ho vann 400 meter hekk ved friidretts-EM 1982 og har framleis, 2015, den svenske rekorden på distansen. Skoglund tevla for IF Göta i Karlstad.
Aktiv
Femten år gammal vann Skoglund den fyrste av i alt 15 nasjonale meistertitlar i friidrett på bane. Ho vann då 100 meter hekk under den svenske meisterskapen 1977. I åra fram til 1986 sikra ho seg fem gullmedaljar på korthekken og like mange på 200 meter, samt to på både 400 m og spesialdistansen 400 m hekk, pluss eitt gull på 100 m. 200-meteren vann ho fem år på rad, 1982-86.
18 år gammal deltok Skoglund i dei olympiske leikane i Moskva i 1980 på 400 meter, der ho rauk ut allereie etter forsøksløpa.